L’Associació de Miniaturisme de Burjassot presenta el joc de cartes “Dark Frontier”
2025-07-24

La seu de l’Associació de Miniaturisme de Burjassot, en el Círculo Católico San Roque del municipi, entrada per c/ Cervantes, 15, acollirà la presentació del joc de cartes “Dark Frontier”, un projecte de joc en format LCG desenvolupat íntegrament a València. La presentació serà divendres que ve 15 de maig a les 18 hores.

Tal com han assenyalat fonts de l’entitat burjassotera, “la temàtica del joc és d’exploració i conquesta espacial, amb diferents faccions que s’enfronten per les reserves de Cristal, la substància més valuosa de l’univers. Els seus creadors ho defineixen com “un Starcraft de cartes“. És un joc bastant diferent a la resta de jocs de cartes que hi ha en el mercat, tant pel seu desenvolupament com pels objectius que has de complir per guanyar la partida”.

Actualment el projecte de desenvolupament del joc es troba en fase d’aconseguir finançament mitjançant crowdfunding en la plataforma Verkami.

Tota la informació de la jornada es pot consultar en https://www.facebook.com/darkfrontiercg?fref=photo o bé en la web de l’Associació de Miniaturisme, http://www.amburjassot.es.